பிற்காலப் பாண்டியர் காலத்தில் குடியிருப்புகள் அதிகமாயின. வாணிகம் பெருகியது. தரிசு நிலங்கள் விளை நிலமாக்கப்பட்டன. நீர் நிலைகளைப் பெருக்கி மக்கள் மகிழ்வுடன் எல்லா நலமும் பெற்று வாழ்ந்தனர். இதனால் கலைப் பணிகளில் புதிய பரிணாம வளர்ச்சி ஏற்பட்டது. 7.5.1. காலம் பிற்காலப் பாண்டியர்கள் கி.பி. 1179 முதல் கி.பி. 1311 வரை ஆட்சி புரிந்தனர் என்று குறிப்பிடப்படுகின்றது. சோழருக்குத் தலைவணங்கி தலைநகர் மதுரையைத் துறந்த பின்னர் சடையவர்மன் குலசேகரன் ( கி.பி. 1190-1216 ) காலத்தில் பாண்டியர் சோழர்களை அடக்கி ஆட்சி செய்தனர்.